某去五月罷館職還鄉塗中以詩寄同舍云去國懷明主離群念舊游翻令到家夢中夜繞瀛洲今以史職復至道山訪舊或遷或去惟後園脩竹乃故人也感嘆良久因成短篇
作者：王十朋
朝代：宋

paragraphs: 蓬萊隔弱水，三年兩來游。
群仙各何之，翩然蛻神洲。
園中舊籜龍，勁節含清幽。
手摘歲寒葉，恍惚乘歸舟。